open-index/open-wikipedia-markdown huggingface dataset:
Kirjotikat

**Kirjotikat** (*Picoides*) on tikkojen heimoon kuuluva lintusuku.

## Kirjotikkoihin (''Picoides'') kuuluvia lajeja
* Amerikankäpytikka (*Picoides villosus*)
* Amerikanpohjantikka (*Picoides dorsalis*)
* Kaliforniantikka (*Picoides nuttallii*)
* Keijutikka (*Picoides pubescens*)
* Meksikonkirjotikka (*Picoides scalaris*)
* Mäntytikka (*Picoides stricklandi*)
* Nokitikka (*Picoides arcticus*)
* Pihkatikka (*Picoides borealis*)
* Pohjantikka (*Picoides tridactylus*)
* Savutikka (*Picoides fumigatus*)
* Sierramadrentikka (*Picoides arizonae*)
* Valkopäätikka (*Picoides albolarvatus*)

## Lähteet

## Aiheesta muualla
*BirdLife Suomi ry: Maailman lintujen suomenkieliset nimet 3., uudistettu painos (2018)
Joe Sawyer

**Joseph Sauers** eli **Joe Sawyer** (29. elokuuta 1906 – 21. huhtikuuta 1982) oli kanadalainen näyttelijä. Hän esiintyi muun muassa Biff O’Haran roolissa *[[The Adventures of Rin Tin Tin]]* -sarjassa. Hänet nähtiin myös useissa elokuvissa, joista viimeinen on vuodelta 1962.

Sawyer syntyi Guelphissa, Kanadassa, ja kuoli 75-vuotiaana maksasyöpään Oregonin Ashlandissa Yhdysvalloissa.

## Lähteet

## Aiheesta muualla
*
Riippusilta

**Riippusilta** on siltatyyppi, jossa sillan kansirakenteet on ripustettu riippuköydestä, joka kulkee pylonilta toiselle. Köyden ja sillankannen väliset ripustusköydet ovat pystysuorat. Maailman pisimmät sillat ovat riippusiltoja. Riippusillan etuna on siltatyypeistä pisin jänneväli, joka voi nykyään olla lähes 2&nbsp;000 metriä. Jänneväliltään pisin riippusilta on Turkissa sijaitseva 1915 Çanakkalen silta. Pituudeltaan pisin on Akashi-Kaikyōn silta Koben lähellä Japanissa. Italiaan Sisilian ja manner-Italian välille on suunnitteilla Messinan salmen silta, jonka jänneväli tulisi olemaan jopa 3&nbsp;000 metriä.

Riippusilta on yksi maailman vanhimmista siltatyypeistä. Vanhimmissa riippusilloissa köydet olivat liaani- tai hamppuköyttä. Ne korvatiin rautaisilla lattaraudasta tehdyillä ketjuilla ja myöhemmin vaijerilla.

## Maailman pisimmät riippusillat

Muita tunnettuja riippusiltoja ovat muun muassa Brooklyn Bridge, Tacoma Narrows Bridge ja Höga kusten -silta. Tunnettuja suomalaisia riippusiltoja ovat Keikyän riippusilta, Kirkonvarkauden silta, Louhunsalmen silta ja Sääksmäen silta. Suomen pisin riippusilta on vuonna 1963 valmistunut Kirjalansalmen silta. Tiettävästi vanhin käytössä oleva suomalainen riippusilta on Perttilän silta vuodelta 1910.

## Lähteet
*

### Viitteet

## Aiheesta muualla
Kruunulurikki

**Kruunulurikki** (*Charmosyna diadema,* joskus myös *Vini diadema*) on äärimmäisen uhanalainen, mahdollisesti sukupuuttoon kuollut, Uuden-Kaledonian saarilla elävä melanesianlurikkien sukuun kuuluva kaija. Lajia ei ole tavattu varmuudella vuoden 1913 jälkeen.

Kooltaan kruunulurikki on noin 19&nbsp;cm. Yleisväritykseltään laji on vihreä. Kruunulurikin päälaki on sininen, kasvot ja pyrstön kärki keltaiset sekä siiven kärjet ovat mustat. Alaperässä on punainen täplä. Nokka on oranssinpunainen ja koivet oranssit. Kruunulurikki muistuttaa sateenkaariluria (*Trichoglossus haematodus*), joka on kuitenkin suurikokoisempi ja jonka pää on kokonaan sininen ja jonka rinnassa on punaista.

Kruunulurikin elinympäristöä ovat metsät, jossa kasvaa sen ravintokasvia korallipuita (*Erythrina*). Sitä on myös tavattu savannialueen metsistä sekä kuivilta alankojen pensaikkoseuduilta.

Kruunulurikkikannan kooksi arvioidaan alle 50 yksilöä. Lajista on ollut vain kaksi naaraspukuista museoyksilöä, jotka on kerätty vuonna 1860. Toinen on Pariisin museossa ja toinen on hävinnyt. Alankoalueen metsät on hakattu Uuden-Kaledonian alueelta lähes täysin. Lisäksi kannan pienuuden syyksi arvellaan mahdollisia sairauksia, mutta todennäköisempänä pidetään saarelle levinneiden nisäkkäiden kuten rottien aiheuttamia vahinkoja – munien ja poikasten syömistä.

## Lähteet
Ahjolan setlementti

**Ahjolan Setlementti** on yksityinen setlementti, joka on perustettu Tampereen Ylä-Pispalaan vuonna 1929. Ahjolassa työskentelee noin 70 päätoimista ja runsaat 300 sivutoimista työntekijää.

Toiminnan perusajatuksena on järjestää ohjattua toimintaa ja harrastusmahdollisuuksia kaikenikäisille tamperelaisille. Ahjolan omat toimitalot sijaitsevat Pispalassa ja Saukkolassa (Petsamon kaupunginosassa).

Ahjolan toimintamuotoja ovat Ahjolan kansalaisopisto, Pyörre-tanssitapahtuma, Isosisarustoiminta, Tyttöjen Tupa, Poikien Tupa, perheiden kohtaamispaikka Kotila, aikuisten kerhot sekä erilaiset vaihtuvat hankkeet. 

Ahjolan kansalaisopisto on yksityinen, lakisääteistä valtionosuutta saava vapaan sivistystyön oppilaitos. Kansalaisopisto järjestää vuosittain n. 1250 kurssia ja koulutusta, joihin osallistuu runsaat 15 000 kurssilaista.

## Lähteet

## Aiheesta muualla
* Ahjola
* Sami Uusi-Rauva: *Ahjola – tamperelainen setlementti vuodesta 1929 (Setlementtijulkaisuja 8)*. Tampere: Ahjolan kannatusyhdistys ry, 2000.
Charles Reidpath

**Charles Decker Reidpath** (20. syyskuuta 1889 &ndash; 21. lokakuuta 1975) oli yhdysvaltalainen yleisurheilija ja kaksinkertainen olympiavoittaja Tukholman olympialaisissa 1912.

Reidpath oli syntynyt Buffalossa, New Yorkin osavaltiossa. Opiskellessaan Syracusen yliopistossa vuosina 1908-1912 hän menestyi erinomaisesti pikajuoksussa voittaen 220 jaardin ja 440 jaardin juoksut vuoden 1912 yliopistojen välisissä kilpailuissa.

Reidpath suoritti yliopistossa loppututkinnon insinööritieteissä 1912. Hänen sukulaisensa painostivat urheilun lopettamiseen ja siirtymiseen perheen liiketoimien pariin Buffalossa. Sen sijaan Reidpath selvisi olympiajoukkueeseen ja matkusti Ruotsiin. 400 metrin finaalissa Saksan Hanns Braun johti kilpaa selvästi vielä 100 metriä ennen maalia, mutta viimeisen 15 metrin matkalla Reidpathin loppuriuhtaisu toi hänelle niukan voiton uudella olympiaennätyksellä 48,2 sekuntia. Wyndham Halswellin edellinen olympiaennätys parani 0,2 sekuntia. 4x400 metrin viestijuoksussa Reidpath juoksi ankkuriosuuden maailmanennätyksen 3.16,6 tehneessä Yhdysvaltain kultamitalijoukkueessa.

Reidpathin 400 metrin voittotulos 48,2 ratifioitiin ensimmäiseksi viralliseksi 400 metrin maailmanennätykseksi. Hän piti ennätystä hallussaan vuoteen 1928, jolloin Emerson Spencer onnistui rikkomaan sen. 4&nbsp;×&nbsp;400 metrin maailmanennätys 3.16,6 pysyi voimassa kaksitoista vuotta, kunnes se rikottiin vuonna 1924.

Toisessa maailmansodassa Reidpath oli kuljetusjoukkojen everstiluutnantti, joka palveli Isossa-Britanniassa, Ranskassa ja Belgiassa. Jäädessään eläkkeelle kansalliskaartista 1948 Reidpath ylennettiin prikaatikenraaliksi.

Siviilielämässä Reidpath työskenteli Berdencer-rakennusyhtiössä vuosina 1912-1937 ja siirtyi sitten Buffalon kaupungin palvelukseen viidentoista vuoden ajaksi.

Reidpath kuoli Kenmoressa, New Yorkin osavaltiossa 1975.

## Lähteet

## Aiheesta muualla
*Charles Reidpath, Olympic Champion by Tim Evans (englanniksi)
Ahjola

**Ahjola** voi tarkoittaa seuraavia:

* Ahjolan setlementti, setlementti Tampereen Ylä-Pispalassa
* Ahjola, työväentalo Multialla
* Ahjola, Pihlajaveden Mäkikylässä sijainnut työväentalo.
Töyhtötikat

**Töyhtötikat** (*Celeus*) on tikkojen heimoon kuuluva lintusuku.

## Töyhtötikkoihin (''Celeus'') kuuluvia lajeja
* Chacontöyhtötikka (*Celeus lugubris*)
* Kastanjatöyhtötikka (*Celeus grammicus*)
* Keikaritikka (*Celeus spectabilis*)
* Keltakeikaritikka (*Celeus obrieni*)
* Keltatikka (*Celeus flavus*)
* Kultatöyhtötikka (*Celeus flavescens*)
* Meksikontöyhtötikka (*Celeus castaneus*)
* Mustarintatikka (*Celeus torquatus*)
* Okratöyhtötikka (*Celeus ochraceus*)
* Raitatöyhtötikka (*Celeus undatus*)
* Suomutöyhtötikka (*Celeus loricatus*)
* Töyhtötikka (*Celeus elegans*)

## Lähteet

## Aiheesta muualla
*BirdLife Suomi ry: Maailman lintujen suomenkieliset nimet 3., uudistettu painos (2018)
Bagheera kiplingi

***Bagheera kiplingi*** on hyppyhämähäkkien heimoon kuuluva keskiamerikkalainen hämähäkkilaji. Sitä esiintyy Meksikosta Costa Ricaan ulottuvalla alueella. Laji on pienikokoinen, melko värikäs ja eri sukupuolten väritys poikkeaa paljon toisistaan. *B. kiplingi* on mahdollisesti kvasisosiaalinen; hämähäkkipopulaatio lisääntyy ympäri vuoden ja mahdollisesti kasvattaa jälkeläisiään yhdessä.

*Bagheera kiplingi* on 5–6 mm pitkä. Sen jalat ovat läpikuultavat ja kellertävät. Eturuumis on tumma, naarailla edestä musta ja takaa ruskeanpunainen. Uroksilla eturuumiin etu- ja keskiosat ovat vihreät, sivut ja takaosa tummanpunaiset. Koiraan takaruumis on pieni ja ohut, kun taas naarailla se on suuri ja leveä. Molemmilla sukupuolilla on vatsapuolella ruskeita ja vihreitä kuvioita.

Erikoisen *B. kiplingi*sta tekee sen ruokavalio. Siinä missä kaikki muut hämähäkit ovat ehdottomia petoja, *B. kiplingi* selviytyy tarvittaessa pelkällä kasviravinnolla. Hämähäkki elää eräillä akasia-lajeilla, joissa esiintyy symbioottisia *[[Pseudomyrmex]]*-suvun muurahaisia. Tässä symbioosissa muurahaiset puolustavat akasiaa tuholaisilta ja kasvi tuottaa proteiini- ja rasvapitoisia kasvannaisia muurahaisten ravinnoksi. Hämähäkki käyttää ravinnokseen näitä muurahaisille tarkoitettuja kasvinosia. Ajoittain se voi myös nauttia mettä. Laji ei ole kuitenkaan ehdoton kasvinsyöjä vaan saattaa ajoittain pyydystää hyönteisiä &ndash; etenkin muurahaisia &ndash; tai varastaa muurahaisten toukkia ravinnokseen.

## Lähteet

## Aiheesta muualla
* Is There Really a Vegetarian Spider? Jace Porter 2024
Jeri Sopanen

**Jeri Sopanen** (14. elokuuta 1929 Helsinki – 21. syyskuuta 2008 New York, Yhdysvallat) oli suomalaissyntyinen yhdysvaltalainen elokuvaaja. Hän kuvasi erityisesti dokumentteja, mutta myös elokuvia, televisiosarjoja ja mainoksia. Hän oli viisi kertaa ehdokkaana Emmy-palkinnon saajaksi ja sai palkinnon kerran, lastenohjelman *The Rotten Truth* kuvauksesta 1989.

Sopanen kirjoitti ylioppilaaksi Helsingin normaalilyseosta 1948. Hän opiskeli sävellystä Sibelius-Akatemiassa ja sai 1951 Fulbright-stipendin Lawrencen yliopistoon Yhdysvaltain Wisconsiniin. Siellä hän innostui elokuvasta ja aloitti elokuvaopinnot UCLA:ssa Los Angelesissa.

Sopanen on kuvannut muun muassa Jacques Cousteaun merisarjan *Meren salaisuudet*. Audrey Hepburnin kanssa hän teki televisiodokumenttisarjan *Gardens of the World*. Hän toimi pääkuvaajana myös Louis Mallen elokuvassa *[[Ilta Andrén kanssa]]*.

## Lähteet
*Helsingin Sanomat 27.9.2008 s. C12 muistokirjoitus.  Artikkelin verkkoversio

## Aiheesta muualla
*
* Jeri Sopasen elämäntarina on kuin seikkailuromaanista Helsingin Sanomat 25.3.2017
* Jeri Rainer Sopanen Obituary NY Times
Vladimir Bagirov

**Vladimir Bagirov** (16. elokuuta 1936 – 20. heinäkuuta 2000) oli neuvostoliittolainen shakinpelaaja ja suurmestari.

Vuosina 1960–1978 Bagirov osallistui yhdeksiin shakin neuvostoliitonmestaruuskilpailuihin parhaana tuloksenaan neljäs sija vuonna 1960. Vuodesta 1975 alkaen hän osallistui Garri Kasparovin opettamiseen shakissa.

Bagiroville myönnettiin kansainvälisen mestarin arvonimi vuonna 1963 ja suurmestarin arvonimi vuonna 1978.

Bagirov sai aivoverenvuodon pelatessaan 4. kierroksen peliään Heart of Finland- shakkiturnauksessa 19. heinäkuuta 2000 ja kuoli seuraavana yönä sairaalassa.
__notoc__
## Lähteet
### Kirjallisuuslähteet
*

### Internetlähteet
*

### Viitteet

## Aiheesta muualla
*
* Достоверное прошлое - (В. Багиров) (Часть 1)
Herbert Chapman

**Herbert Chapman** (19. tammikuuta 1878 – 6. tammikuuta 1934) oli englantilainen jalkapalloilija ja jalkapallovalmentaja.

Chapman oli yksi 1900-luvun alkupuolen huomattavimmista jalkapallovalmentajista. Hän oli merkittävä lajin kehittäjä.

Chapman muistetaan valmentajana parhaiten Arsenalista. Hänen tunnetuin taktinen innovaationsa oli WM-pelimuodostelma.

## Ura
Hyökkääjänä pelanneen Chapmanin pelaajaura oli vaatimaton. Hän edusti urallaan lukuisia seuroja.

Chapman valmensi vuosina 1907–1918 Northampton Townia ja Leeds Cityä. Hän toimi molempien seurojen valmentajana alemmilla sarjatasoilla. Vuosina 1921–1925 Chapman valmensi Huddersfield Townia. Hän johdatti seuran liigamestaruuteen vuosina 1924 ja 1925 sekä FA Cupin voittoon vuonna 1922.

Vuosina 1925–1934 Chapman valmensi Arsenalia. Hän johdatti seuran liigamestaruuteen vuosina 1931 ja 1933 sekä FA Cupin voittoon vuonna 1930. Chapmanin johdolla Arsenalista kehittyi 1930-luvun johtava jalkapalloseura Englannissa. Hän on yksi seuran historian suurimmista legendoista.
Loviisan rautatieasema

**Loviisan rautatieasema** (, ) on entinen rautatieliikennepaikka Loviisan kaupungissa rataosuudella Lahti-Loviisa. Säännöllinen henkilöliikenne Loviisassa loppui 1970-luvulla. Liikennepaikka lakkautettiin tammikuussa 2005.

Loviisan vanha asemarakennus rakennettiin 1900-luvun alussa kapearaiteisen Loviisan–Vesijärven rautatien varteen. Rakennuksen ulkonäkö muuttui useasti, esimerkiksi aseman tornihuippu purettiin ja rakennusta laajennettiin. Vanha asemarakennus purettiin vuonna 1973 valmistuneen Loviisan läntisen sisääntulotien sillan rakennustöiden yhteydessä.

## Aiheesta muualla
* Vaunut.org: Kuva Loviisan asemasta
* Vaunut.org: Kuva Loviisan alkuperäisestä rautatieasemasta

## Lähteet
Tulikärjet

**Tulikärjet** (*Campephilus*) on tikkojen heimoon kuuluva lintusuku, jonka 11 lajia elävät Amerikassa. Siihen kuuluvat kaksi maailman uhanalaisinta tikkalajia: keisaritulikärki ja rämetulikärki, jotka saattavat olla jo kuolleet sukupuuttoon. Keisaritulikärki on suurin kaikista tikoista.

Tulikärjet muistuttavat paljon palokärkiä (*Dryocopus*), mutta ovat kuitenkin läheisempää sukua intiantikoille (*Chrysocolaptes*).

## Tulikärkiin (''Campephilus'') kuuluvat lajit
* Amazoniantulikärki (*Campephilus rubricollis*)
* Andientulikärki (*Campephilus pollens*)
* Chilentulikärki (*Campephilus magellanicus*)
* Ecuadorintulikärki (*Campephilus gayaquilensis*)
* Keisaritulikärki (*Campephilus imperialis*)
* Meksikontulikärki (*Campephilus guatemalensis*)
* Paranantulikärki (*Campephilus robustus*)
* Pikkutulikärki (*Campephilus leucopogon*)
* Punatulikärki (*Campephilus haematogaster*)
* Rämetulikärki (*Campephilus principalis*)
* Tulikärki (*Campephilus melanoleucos*)

## Lähteet

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006)
Pahkakosken voimalaitos

**Pahkakosken voimalaitos** on Pohjolan Voima Oy:n omistama vesivoimalaitos Iijoessa. Joen suulta laskien Pahkakoski on neljäs voimala. Se sijaitsee pääosin Iin kunnan enklaavilla joka on Oulun Pahkalan kaupunginosan ympäröimä. Voimalan kiinteistöverotulot jaetaan Iin ja Oulun kesken.

Voimalaitoksen arkkitehtisuunnitelmat on tehnyt arkkitehti Uki Heikkinen 1960. Vuonna 1961 valmistuneen voimalan pudotuskorkeus on 20,5 metriä. Laitoksessa on kaksi Kaplan-turbiinia ja kaksi 24&nbsp;MVA:n generaattoria.

Voimalaitos peruskorjattiin vuosina 2011–2013. Sen jälkeen laitoksen sähköteho on ollut 42,4&nbsp;MW ja vuosituotanto 180&nbsp;GWh.

## Lähteet

## Aiheesta muualla
Johan Swan

**Johan Swan** (myöhemmin **Swanhielm**) oli 1600-luvulla elänyt ensimmäinen ruotsalainen pikakirjoittaja. Vuonna 1673 Swan aateloitiin nimellä **Swanhielm**.

Swan oppi Englannissa 1661–1662 Thomas Sheltonin englanninkielisen pikakirjoitusjärjestelmän ja sovitti siitä itselleen ruotsin kielelle sopivan version. Vuosina 1671–1688 hän käytti pikakirjoitusta pöytäkirjojen tekemiseen Ruotsin valtaneuvostossa.

Swan ei kuitenkaan levittänyt pikakirjoitustaitoa Ruotsissa, ja hänen työnsä pääsi unohtumaan, kunnes hänen tekemiään pikakirjoitteita löydettiin Ruotsin kansallisarkistosta 1800-luvun lopussa. Swanin käyttämän järjestelmän selvittämisen jälkeen 1670-luvun valtaneuvoston pöytäkirjoja julkaistiin painettuna.

## Lähteet
*
### Viitteet
Helenio Herrera

**Helenio Herrera** (10. huhtikuuta 1910 Buenos Aires, Argentiina – 9. marraskuuta 1997 Venetsia, Italia) oli argentiinalainen jalkapalloilija ja jalkapallovalmentaja.

Herrera on yksi kaikkien aikojen merkittävimmistä jalkapallovalmentajista. Lajin taktisella puolella hän oli yksi catenaccion kehittäjistä.

Herrera muistetaan valmentajana parhaiten italialaisesta Internazionalesta. Hän oli seuran 1960-luvun suurjoukkueen eli *La Grande Interin* valmentaja.

Herrera oli myös Ranskan kansalainen. Hän muutti lapsena perheineen Argentiinasta Ranskan Marokkoon.

## Ura
Herreran pelaajaura oli vaatimaton. Hän pelasi seuratasolla Marokossa ja Ranskassa.

Herrera valmensi seuratasolla Ranskassa, Espanjassa, Italiassa ja Portugalissa. Espanjassa hän valmensi muun muassa Atlético Madridia ja Barcelonaa. Herrera voitti valmentajana Espanjan-mestaruuden Atlético Madridissa vuosina 1950 ja 1951 sekä Barcelonassa vuosina 1959 ja 1960. Hän johdatti Barcelonan lisäksi Messucupin voittoon vuosina 1958 ja 1960.

Internazionalea Herrera valmensi vuosina 1960–1968. Hän johdatti seuran Italian-mestaruuteen vuosina 1963, 1965 ja 1966 sekä Euroopan cupin ja Intercontinental Cupin voittoon vuosina 1964 ja 1965.

Herrera toimi valmennustehtävissä lisäksi Ranskan, Espanjan ja Italian maajoukkueissa. Hän valmensi Espanjaa 1962 MM-kilpailuissa. Hänet kiinnitettiin kuolemansa jälkeen Italian jalkapallon kunniagalleriaan.

## Lähteet
Hannu Valtonen (jalkapalloilija)

**Hannu Valtonen** (s. 24. lokakuuta 1960 Ruokolahti) on entinen suomalainen jalkapalloilija. Hän oli pelipaikaltaan keskikenttäpelaaja.

Valtonen edusti suurimman osan urastaan kasvattajaseuraansa Joutsenon Kullervoa. Hän oli mukana nostamassa joukkuetta historiallisesti I divisioonaan kaudella 1989 ja kuului joukkueen runkopelaajiin lähes koko 1990-luvun ajan. Valtonen palasi Kultsu FC:n paitaan kaudella 2008 joukkueen taistellessa Kolmosen lohkovoitosta, jonka se myös saavutti.

Pääsarjatasolla Valtonen on pelannut kaudella 1985 Helsingin Jalkapalloklubissa ja kaudella 1995 Mikkelin Palloilijoissa. Pääsarjaensiesiintymisensä hän teki Helsingissä 28. huhtikuuta 1985 Rovaniemen Palloseuraa vastaan 2–2-tasapeliin päättyneessä ottelussa. Tuolloin Jyrki Heliskosken valmentaman HJK:n riveissä hän saavutti kauden päätteeksi Suomen mestaruuden. Yhteensä Valtonen pelasi pääsarjatasolla 38 ottelua. 

Valtonen on voittanut myös futsalin Suomen mestaruuden lappeenrantalaisen IFK Willmanstrandin paidassa kaudella 1999–2000. Futsalin lisäksi joukkue on osallistunut jalkapallon KKI-sarjoihin, ja kaudella 2005 se pääsi Suomen cupin Fair Play -finaaliin, jossa se voitti HIFK:n 2–1 Valtosen tehdessä maalin ja syöttäessä toisen.

Jalkapallouransa jälkeen Valtonen on toiminut matematiikan ja kemian opettajana lappeenrantalaisessa Kimpisen lukiossa.

## Lähteet
Vaaranlampi (Utajärvi)

**Vaaranlampi** on pieni järvi Utajärven kunnassa.

Järvi sijaitsee Sanginkylän itäkoillislaidalla, seututien 837 ja seututien 836 risteyksestä 2,5 kilometriä kaakkoon Toppisensuon takana. Järven laskuoja on nimeltään Vaaraoja. Se laskee Itäojan kautta Sanginjärveen, eli Vaaranlampi kuuluu tätä kautta Oulujoen vesistöön. Järven läheisyyteen menee nykyään metsäautotie Hautamaan kautta, aiemmin sinne tuli suurin piirtein samaa reittiä polku.

## Järvimaisema
Järveä ympäröi pääosin suo, kaakkoislaidan Vaaransuo on järven rannalla upottavaa aapaa. Järven pohjoisranta on sen sijaan kalliota, Lamminvaaraa, joka on Utajärven laajimpia avokallioalueita. Vaaranlampi on hyvin matala ja tummavetinen eikä siinä ole juuri vesikasveja. Haukien, ahventen ja särkien ohella järvessä ei ole muuta kalaa.  Järven itärannalla kallion laidalla on karttaan merkitsemätön vanha metsäsauna, pohjoisrannalla kesämökkikäytössä oleva eräkämppä ja saunarakennus. Vakinaista asutusta järven rannalla ei ole ollut koskaan.

## Lähteet
* Sanginjärven kylähistoria. Sanginjärven kyläseura ry. Sanginkylä 2000. Toim. Esko Vesala ja Matti Savolainen, 708 s.  (Järven ympäristö)
Randy Jones

**Randolph Edward Jones** (s. 13. syyskuuta 1952 Raleigh, Pohjois-Carolina) on yhdysvaltalainen disko- ja poplaulaja. Hän oli Village Peoplen alkuperäinen cowboyjäsen.

Jones jatkaa soolouraansa ja julkaisi vuonna 2007 sooloalbumin nimeltä *Ticket to the World*. Muiden Village Peoplen jäsenten tavoin Jones esiintyi vuonna 1980 elokuvassa *[[Can't Stop The Music]]*. Tällä hetkellä Randy Jones asuu New Yorkissa.

Vuonna 2009 hän esiintyi TV-sarjassa *[[Flight of the Conchords (televisiosarja)|Flight of the Conchords]]* yhdessä musiikkivideossa.

Hän esiintyi itsenään vuonna 2011 videopelissä *[[Postal III]]*.

Jones on homoseksuaali.

## Lähteet

## Aiheesta muualla
* Randy Jonesin virallinen kotisivu 
*
Ratsastus kesäolympialaisissa 2008

**Ratsastus [[Kesäolympialaiset 2008|kesäolympialaisissa 2008]]** järjestettiin Hongkongissa elokuun 9. päivästä elokuun 21. päivään.

## Mitalitaulukko
Matkalampi (Utajärvi)

**Matkalampi** on pieni järvi, tai paremminkin lampi Utajärven kunnassa.

Järvi sijaitsee Sanginkylän eteläisimmällä laidalla, seututiestä 837 polkua myöten 300 metriä luoteeseen heti Matkalan talon jälkeen. Sillä ei ole laskuojaa ja se saanee vetensä läheiseltä suolta.

## Järvimaisema
Järven rannat ovat suota, länsilaidalla lähes sen rantaan ulottuu Pehkeensuon turvetuotantoalue.  Etelän puolella on tosin Matkalamminsaari-niminen kangas, jonka laidassa on myös lähde. Järvessä kasvaa jonkin verran ulpukkaa ja sen suorantamilla hillaa. Vaikka kyseessä on hyvin pieni lampi, siinä on sekä haukia, ahvenia että särkiä, kiiskien lisäksi. Järven rannat ovat asumattomia.

## Lähteet
* Sanginjärven kylähistoria. Sanginjärven kyläseura ry. Sanginkylä 2000. Toim. Esko Vesala ja Matti Savolainen, 708 s.  (Järven ympäristö)
Hereditaarinen angioödeema

**Hereditaarinen angioödeema (HAE)** (ICD-10: D84.1, T78.3) on perinnöllinen turvotuskohtauksia aiheuttava sairaus, joka tunnetaan myös nimellä *Quinken ödeema*. Se on angioödeeman harvinainen muoto. HAE on hyvin samanlainen kuin nokkosihottuma sillä erotuksella, että nokkosihottuma esiintyy orvaskedessä, kun taas HAE:ssa turvotuksen esiintymisalueita ovat verinahka, ihonalaiskerros, limakalvot ja limakalvojen alaiset kudokset.

Tauti voi olla hengenvaarallinen, koska siihen saattaa liittyä kurkunpään turvotusta, jota ei voida lievittää kortisonilla eikä adrenaliinilla. Tämä voi johtaa potilaan tukehtumiseen.

Aiemmin turvotuskohtauksia pidettiin neuroottisina ja taudin nimi olikin alun perin *hereditaarinen angioneuroottinen ödeema* (HANE). Vuonna 1963 kuitenkin taudinaiheuttaja selvisi: perinnöllinen komplementin C1:n estäjän (C1-INH) puutos.

Nykyään tautia voidaan hoitaa mm. C1:n estäjällä.

## Katso myös
* Ödeema

## Lähteet
Tahvo Hiekkaranta

**Staffan (Tahvo) Hiekkaranta** (vuoteen 1906 **Hoffrén**, 26. joulukuuta 1879 Maaninka − 11. syyskuuta 1947 Helsinki) oli suomalainen poliitikko, joka toimi SDP:n kansanedustajana vuonna 1917.

## Elämä
### Nuoruusvuodet
Maaningan Halolassa syntyneen Tahvo Hiekkarannan vanhemmat olivat räätäli Matts Hoffrén (1845-1914) ja Ada Charlotta Iivarinen (1849-1924). Hän kävi kansakoulun ja opiskeli kansanopistossa. Opittuaan isältään räätälin ammatin Hiekkaranta työskenteli kotipitäjässään ja asui pari vuotta Kuopioossa. Aikaisemmin myös nuorisoseuraliikkeessä vaikuttanut Hiekkaranta oli mukana ammattiyhdistystoiminnassa ja osallistui muun muassa Viipurissa heinäkuussa 1905 järjestettyyn räätälien yleiseen kokoukseen. Hän kuului Kuopion työväenyhdistyksen johtokuntaan ja oli suurlakon aikana Kuopion suurlakkotoimikunnan jäsen. Syksyllä 1906 Hiekkaranta oli perustamassa Maaningan työväenyhdistystä ja toimi sen ensimmäisenä puheenjohtajana. Hän oli myös Maaningan kuntakokouksen varapuheenjohtaja. Vuosina 1911-1913 Hiekkaranta oli siirtolaisena Yhdysvalloissa. Kotimaahan palattuaan hän viljeli torpparina Maaningan Kurolanlahden kylässä sijainnutta Hannulan tilaa ja toimi myöhemmin osuuskaupan hoitajana.

### Kansanedustajaksi
Hiekkarannasta tuli kansanedustaja vuoden 1916 vaaleissa, jolloin valittu eduskunta kokoontui vasta seuraavana keväänä. Hänen ainoaksi jäänyt kansanedustajakautensa päättyi jo samana syksynä eduskunnan hajottamiseen. Sisällissodan aikana Hiekkaranta ilmoitti vastustaneensa aseellista vallankumousta, eikä perustanut Maaningalle punakaartia siihen kehottaneesta kiertokirjeestä huolimatta. Helmikuun alussa käydyn Kuopion taistelun edellä Hiekkaranta kävi kaupungissa ottamasta tilanteesta selvää, mutta suojeluskuntalaiset käännyttivät hänet takaisin. Parin viikon kuluttua Hiekkaranta vangittiin kotoaan ja vietiin Kuopion vankileirille, josta hänet toukokuun lopussa siirrettiin Suomenlinnan vankileirille. Hiekkarannan katsottiin syyllistyneen kiihotukseen ja hän sai kahden vuoden kuritushuonetuomion avunannosta valtiopetokseen. 

### Sisällissodan jälkeen
Hiekkaranta pääsi ehdonalaiseen jo talvella 1919 ja syksyllä hänet valittiin Maaningan kunnanvaltuustoon. Menetettyään tilansa vararikossa Hiekkaranta työskenteli 1920-luvun alkupuoliskolla työväentalon vahtimestarina Perniössä ja kävi ilmeisesti lyhyesti Neuvostoliitossa. Vuodesta 1927 hänellä oli vaatturinliike Helsingin Torkkelinkadulla. Hiekkaranta tunnettiin innokkaana musiikkimiehenä, joka oli liittynyt mieskuoroon jo vuosisadan vaihteessa. Hän toimi Helsingin Työväen Orkesterin ja Helsingin Työväen Mieskuoron puheenjohtajana. Hiekkaranta oli myös Helsingin kaupungin musiikkilautakunnan jäsen sekä kuului muun muassa Suomen Työväen Musiikkiliiton ja Sibelius-Akatemian hallituksiin.

## Perhe
Tahvo Hiekkarannan puoliso oli Anna Katainen (1878-1953), jonka kanssa hän avioitui vuonna 1906. Pariskunnalla oli kuusi lasta.

## Lähteet
Taiwaninsalmi

**Taiwaninsalmi** eli **Formosansalmi** on noin 160 kilometriä leveä manner-Aasian ja Taiwaninsaaren välinen sekä toisaalta Etelä-Kiinan meren ja Itä-Kiinan meren rajana toimiva salmi. Vedensyvyys on enimmillään noin 70 metriä.

Salmen alue on ollut poliittisesti herkkä muun muassa muutaman Kiinan tasavallalle kuuluvan, mutta Kiinan kansantasavallan rannikolla sijaitsevan, saaren takia.

## Lähteet

## Aiheesta muualla

* Taiwan Strait   (Taiwan Strait)
* Taiwan Strait - 21 July 1995 to 23 March 1996  (globalsecurity.org)
Roy Crane

**Royston Campbell "Roy" Crane** (22. marraskuuta 1901 – 7. heinäkuuta 1977) oli yhdysvaltalainen sarjakuvantekijä. Hänen luomiaan sarjoja olivat *Wash Tubbs*, *Captain Easy* ja *Buz Sawyer*. Muut jatkoivat taiteilijan aloittamaa työtä tämän vetäydyttyä ja vielä kuoltuakin.

Crane voitti vuonna 1950 National Cartoonists Societyn Reuben-palkinnon.

## Lähteet
Medicine Man

**Medicine Man** on Rick Medlocken johtaman Blackfoot-yhtyeen albumi vuodelta 1991.

## Kappaleet
#
#
#
#
#
#
#
#
#

## Kokoonpano
* Rick Medlocke – laulu, kitara
* Neil Casal – kitara, taustalaulu
* Rikki Mayr – basso
* Gunner Ross – rummut, taustalaulu
* Doug Bare – kosketinsoittimet
* Mark Woerpel – syntetisaattori, kitarasynteesi
* Donna Davis, Sherry Fox, Greg Stryker – taustalaulu

## Arviot
* Allmusic: 

## Aiheesta muualla
* Medicine Man discogs.com -sivustolla

## Lähteet
Chaplin (elokuva)

**Chaplin** on vuonna 1992 valmistunut brittiläinen elokuva, joka kertoo koomikko Charles Chaplinin elämästä 5-vuotiaasta 88-vuotiaaksi. Elokuvan on ohjannut Richard Attenborough. Chaplinia näyttelee Robert Downey Jr., joka ansaitsi roolistaan Oscar-ehdokkuuden. Sivurooleissa esiintyvät muun muassa Dan Aykroyd, Kevin Kline, Geraldine Chaplin ja Anthony Hopkins. Elokuvaan musiikin säveltänyt John Barry sai myös työstään Oscar-ehdokkuuden.

## Arvioita
*[[Video-opas|Video-oppaassa]]* vuodelta 1994 Bello Romano antaa *Chaplinille* neljä tähteä viidestä, mikä vastaa sanallista arviota ”erinomainen”.

## Lähteet
Rick Medlocke and Blackfoot

**Rick Medlocke And Blackfoot** on vuonna 1987 julkaistu uudelleen kasatun Blackfootin albumi. Alkuperäisen yhtyeen hajottua lopullisesti vuonna 1986 Rick Medlocke kokosi ympärilleen uuden yhtyeen ja jatkoi Blackfootin nimellä.

## Kappaleet
#
#
#
#
#
#
#
#
#
#

## Kokoonpano
* Rick Medlocke ‎– laulu, kitara
* Jerry "Wizzard" Seay ‎– basso, taustalaulu
* Doug Bare ‎– kosketinsoittimet, taustalaulu
* Mark Woerpel ‎– kitara, syntetisaattori, taustalaulu
* Harold Seay ‎– rummut, taustalaulu
* Ben Grosse ‎– kosketinsoittimet, perkussio, taustalaulu
* Chris Andrews, Liz Larin, Allen Ligget ‎– taustalaulu

## Aiheesta muualla
* Rick Medlocke and Blackfoot discogs.com -sivustolla
Jovan Aćimović

**Jovan ''"Kule"'' Aćimović** (Jован Аћимовић) (s. 21. kesäkuuta 1948 Belgrad, Jugoslavia) on serbialainen jalkapalloilija, joka pelasi Jugoslavian maajoukkueessa vuosina 1968–1976 ja kotimaansa sarjan lisäksi kaksi kautta Saksan Bundesliigassa.

## Ura
Keskikentällä laajalla säteellä pelannut Aćimović ei ollut erityisen nopea pelaaja, mutta korvasi puutteet voimallaan, peräänantamattomuudellaan ja käytännöllisellä pelitavallaan. Hän oli OFK Belgradin juniorityön kasvatti, mutta pelasi suurimman osan urastaan, kaikkiaan kymmenen kauden ajan (1965–1976), toisessa belgradilaisseurassa, Punaisessa tähdessä. Hän muodosti Miljan Miljanićin valmentamassa joukkueessa yhdessä Dragan Džajićin ja Dragoslav Šekularacin kanssa pitelemättömän kolmikon ja voitti neljä Jugoslavian mestaruutta. Uransa loppuvuosina hän pelasi kaksi kautta Bundesliigan Saarbrückenissä ja yhden kauden Jugoslavian kolmostasolla Sinđelić Belgradissa ennen lopettamistaan vuonna 1979.

Jugoslavian maajoukkueessa Aćimović pelasi vuosina 1968–1976 kaikkiaan 55 ottelua ja teki kolme maalia. Hän kuului hopeaa saavuttaneeseen Jugoslavian joukkueeseen vuoden 1968 EM-kisoissa ja pelasi myös vuoden 1974 MM- ja vuoden 1976 EM-kisoissa (neljäs sija).

## Saavutukset
* Jugoslavian mestaruus 1968, 1969, 1970 ja 1973 (Punainen tähti)
* Jugoslavian cupin voitto 1968, 1970, 1971
* EM-hopea 1968

## Lähteet
* 

### Viitteet
After the Reign

**After the Reign** on Blackfootin studioalbumi vuodelta 1994.

## Kappaleet
#
#
#
#
#
#
#
#
#
#

## Kokoonpano
* Rick Medlocke – laulu, kitara
* Mark Woerpel – kitara, kitarasynteesi, taustalaulu
* Tim Stunson – basso, taustalaulu
* Benny Rappa – rummut, perkussio, taustalaulu

## Arviot
* After the Reign discogs.com -sivustolla

## Aiheesta muualla
* After the Reign discogs.com -sivustolla
Awaken the Dreamers

__NOTOC__
**Awaken The Dreamers** on yhdysvaltalaisen deathcore-yhtye All Shall Perishin kolmas studioalbumi, joka julkaistiin 5. syyskuuta 2008.

Albumi ylsi Yhdysvalloissa Billboard 200 -listan sijalle 126.

## Kappaleet
#
#
#
#
#
#
#
#
#
#
#
#

## Kokoonpano
* Hernan ”Eddie” Hermida – laulu
* Chris Storey – kitara
* Ben Orum – kitara
* Mike Tiner – basso, piano
* Matt Kuykendall – rummut

## Arvostelut
* About.com: 
* Allmusic: 
* Imperiumi: 8/10

## Lähteet

## Aiheesta muualla
* 
*
Punapäätikat

**Punapäätikat** (*Piculus*) on tikkojen heimoon kuuluva lintusuku.

## Lajit
* Keltakulmatikka (*Piculus aurulentus*)
* Keltaposkitikka (*Piculus flavigula*)
* Keltaviiksitikka (*Piculus chrysochloros*)
* Kultaposkitikka (*Piculus litae*)
* Nicaraguantikka (*Piculus simplex*)
* Panamantikka (*Piculus callopterus*)
* Suomurintatikka (*Piculus leucolaemus*)

## Lähteet

## Aiheesta muualla
*BirdLife Suomi ry: Maailman lintujen suomenkieliset nimet 3., uudistettu painos (2018)
Virnat

**Virnat** eli **terttuvirnat** (*Vicia*) on hernekasvien suku, johon kuuluu noin 140 lajia. Sukuun kuuluvat  härkäpapu ja linssi jotka molemmat ovat vanhoja ja yleisiä ravinto- ja rehukasveja; monia muitakin lajeja viljellään rehuksi.

Virnat jaetaan toisinaan myös useammaksi suvuksi, joita ovat terttuvirnat (*Vicia*), sieponvirvilät (*Ervilia*) ja sirkunvirvilät (*Ervum*). Suomessa tavattavista lajeista sieponvirvilöihin kuuluvat peltovirvilä (*Vicia hirsuta*, syn. *Ervilia hirsuta*) sekä metsävirvilä (*Vicia sylvatica*, syn. *Ervilia sylvatica*) ja sirkunvirvilöihin mäkivirvilä (*Vicia tetrasperma*, syn. *Ervum tetraspermum*).

## Lajeja
Lajeja Suomessa ja Pohjoismaissa:
* aitovirna (*Vicia sepium*)
* hernevirna (*Vicia pisiformis*)
* hiirenvirna (*Vicia cracca*)
* härkäpapu (*Vicia faba*)
* keltavirna (*Vicia lutea*)
* metsävirvilä eli metsävirna (*Vicia sylvatica*, syn. *Ervilia sylvatica*)
* mäkivirvilä (*Vicia tetrasperma*, syn. *Ervum tetraspermum*)
* nummivirna (*Vicia orobus*)
* nätkelmävirna (*Vicia lathyroides*)
* peltovirvilä (*Vicia hirsuta*, syn. *Ervilia hirsuta*)
* pensaikkovirna (*Vicia dumetorum*)
* pommerinvirna (*Vicia cassubica*)
* rehuvirna (eli *vikkeri*) (*Vicia sativa*)
* ruisvirna (*Vicia villosa*)
* tuoksuvirna (*Vicia tenuifolia*)
* unkarinvirna (*Vicia pannonica*)

Muualla esiintyviä lajeja:
* costanvirna (*Vicia costae*)
* gomeranvirna (*Vicia nataliae*)
* hentovirvilä (*Vicia parviflora*)
* hurmevirna (*Vicia benghalensis*)
* kaksikkovirvilä (*Vicia disperma*)
* kalvasvirna (*Vicia hybrida*)
* kampavirna (*Vicia pectinata*)
* kanarianvirna (*Vicia cirrhosa*)
* linssi eli rokkalinssi eli kylvövirvilä (*Vicia lens*, syn. *Lens culinaris* linssien suvussa)
* linssivirvilä eli linssivirna (*Vicia ervilia*, syn. *Ervilia sativa*)
* madeiranvirna (*Vicia capreolata*)
* mustatäplävirna (*Vicia melanops*)
* muukalaisvirna (*Vicia peregrina*)
* portosantonvirna (*Vicia ferreirensis*)
* purppuravirna (*Vicia narbonensis*)
* sahavirna (*Vicia serratifolia*)
* silkkivirvilä (*Vicia pubescens*)
* siperianvirna (*Vicia unijuga*)
* syyrianvirna (*Vicia monantha*)
* tejedanvirna (*Vicia filicaulis*)
* teldenvirna (*Vicia chaetocalyx*)
* teneriffanvirna (*Vicia scandens*)
* yksikukkavirvilä (*Vicia articulata*)

## Lähteet

## Aiheesta muualla
* Finto: Kassu – Kasvien suomenkieliset nimet: ''Vicia''
* Suomen Lajitietokeskus: Virnat (terttuvirnat) (''Vicia'')
* ITIS: ''Vicia'' 
* United States Department of Agriculture (USDA): ''Vicia'' 
* Flora of China: ''Vicia'' 
* Pherobase: Floral volatiles of Genus ''Vicia''
Artimus Pyle

**Thomas Delmer ”Artimus” Pyle** (s. 15. heinäkuuta 1948 Louisville, Kentucky, Yhdysvallat) on yhdysvaltalainen rockmuusikko, joka tuli tunnetuksi Lynyrd Skynyrdin rumpalina. Hänet otettiin vuonna 2006 yhtyeen muiden jäsenten kanssa Rock and Roll Hall of Fameen.

Pyle kuului Lynyrd Skynyrdin kokoonpanoon jo 1970-luvulla; hän selvisi yhtyettä vuonna 1977 kohdanneesta surullisenkuuluisasta lento-onnettomuudesta. Myöhemmin hän on vaikuttanut muun muassa A.P.B.:n eli Artimus Pyle Bandin keulahahmona. Hän kuului myös Lynyrd Skynyrdin uuteen kokoonpanoon ja levytti sen kanssa *[[Lynyrd Skynyrd 1991]]* -albumin.

Pyle on joutunut Floridan seksuaalirikollisten rekisteriin koska hän vaimonsa väittämän mukaan oli 1993 seksuaalisesti hyväksikäyttänyt 4- ja 8-vuotiaita tyttäriään. Tuomiona oli kahdeksan vuotta ehdollista. Elinkautiselta Pyle välttyi sovittelusopimuksen (*plea bargain*) ansiosta. Myöhemmin hän jäi kiinni seksuaalirikollisten rekisteriin rekisteröitymättä jättämisestä.

## Lähteet
Itävallan tulevaisuuden liitto

**Itävallan tulevaisuuden liitto** () on itävaltalainen oikeistopopulistinen pienpuolue.

Keväällä 2005 Itävallan vapauspuolue (FPÖ), tuolloin Itävallan kansanpuolueen (ÖVP) johtaman hallituskoalition pienempi osapuoli, hajosi sisäisiin kiistoihin. Puolueen pitkäaikainen, tuolloin epävirallinen johtohahmo Jörg Haider ja hänen lähipiirinsä, kuten Haiderin sisar, FPÖ:n tuolloinen johtaja Ursula Haubner ja tuolloinen varaliittokansleri Hubert Gorbach jättivät FPÖ:n. 4. huhtikuuta 2005 ilmoitettiin uuden puolueen, BZÖ:n perustamisesta. Sen puheenjohtajaksi valittiin ensimmäisessä puoluekokouksessa 17. huhtikuuta Jörg Haider.

Lokakuussa 2005 järjestetyissä Wienin ja Steiermarkin osavaltiovaaleissa BZÖ:n äänisaalis jäi alle kahden prosentin. Marraskuussa Jörg Haider palasi Kärntenin osavaltion maaherraksi saadakseen osavaltiotasolla enemmän näkyvyyttä ja paremmat mahdollisuudet vuoden 2006 parlamenttivaaleissa. Kesäkuussa 2006 BZÖ:n puheenjohtajaksi valittiin Peter Westenthaler. Syksyn 2006 vaaleissa BZÖ onnistui 4,6 %:n äänisaaliillaan nipin napin ylittämään äänikynnyksen, saaden seitsemän edustajaa parlamenttiin. Vaalivalvojaisissa puhjenneesta nujakasta ja riidasta syntyi oikeusjuttu, jonka johdosta Westenthaler sai lopulta heinäkuussa 2008 yhdeksän kuukauden ehdollisen vankeustuomion. Haider palasi puolueen puheenjohtajaksi. Hänen johdollaan BZÖ syksyn 2008 parlamenttivaaleissa kasvatti äänisaaliinsa yli kaksinkertaiseksi (10,7 % äänistä) ja sai 21 kansanedustajaa.

Vain pari viikkoa vaalivoiton jälkeen Jörg Haider sai surmansa 11.10.2008 auto-onnettomuudessa Klagenfurtissa. Haiderin kuoleman jälkeen puolueen puheenjohtajaksi nousi Haiderin läheinen työtoveri ja puoluesihteeri Stefan Petzner. Hänet kuitenkin erotettiin pian, ja uudeksi puheenjohtajaksi valittiin Josef Bucher.

Bucher yritti siirtää puolueen linjaa oikeistoliberaaliin suuntaan. Tämä nostatti vastustusta osassa puolueen kenttäväkeä, ja sen vahvimmalla tukialueella Kärntenissä Uwe Scheuchin johtama ryhmä irrottautui vuonna 2009 ”Kärntenin vapauspuolueeksi” *(Die Freiheitlichen in Kärnten).* Tämä puolue liittyi vuonna 2013 takaisin entiseen emopuolueeseen FPÖ:hön.

Vuoden 2013 parlamenttivaaleissa BZÖ menetti kaikki edustajanpaikkansa. Kiivaiden sisäisten kiistojen jälkeen puoluejohtaja Bucher erosi. Häntä seurasivat ensin Gerald Grosz ja hänen jälkeensä, vuonna 2015, Johanna Trodt-Limpl, toinen niistä kahdesta edustajasta, jotka puolueella vielä oli jäljellä osavaltiotasolla, Kärntenin maapäivillä. Nämä kaksi edustajaa, Trodt-Limpl ja Helmut Korak, erosivat BZÖ:stä vuonna 2017.

Vuonna 2019 BZÖ:n Wienin osasto hajosi, minkä jälkeen puolueella oli virallista toimintaa jäljellä enää Kärntenin osavaltiossa ja edustajia ainoastaan kuntatasolla. Syksyn 2019 vaalien alla puolue julisti yrittävänsä paluuta parlamenttiin, mutta pystyi lopulta asettamaan ehdokkaita vain Kärntenissä, missä se sai äänistä 0,2 %.

## Lähteet
Töyhtöpoimijat

**Töyhtöpoimijat** (*Hemicircus*) on tikkojen heimoon kuuluva lintusuku.

## Töyhtöpoimijoihin (''Hemicircus'') kuuluvia lajeja
* Herttatöyhtöpoimija (*Hemicircus canente*)
* Suomutöyhtöpoimija (*Hemicircus concretus*)

## Lähteet

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006)
Victor Salva

**Victor Ronald Salva** (s. 29. maaliskuuta 1958) on yhdysvaltalainen elokuvaohjaaja ja rekisteröity seksuaalirikollinen.

Salva tuli tunnetuksi kauhuelokuvasta *Kauhujen yö* (*Clownhouse*, 1988). Sen tekemisen aikana hän hyväksikäytti seksuaalisesti pääosassa esiintynyttä 12-vuotiasta Nathan Forrest Wintersiä. Hän jopa kuvasi suuseksiä itsensä ja lapsinäyttelijän välillä. Tuomio oli kolmen vuoden vankeus, josta ohjaaja kuitenkin istui vain 15 kuukautta.

Skandaalista huolimatta *Kauhujen yö* menestyi. Se oli palkintoehdokkaana Fantasportossa ja Sundance-elokuvafestivaalilla. Salva on jatkanut uraansa tuomion jälkeenkin. Rikollinen tausta kuitenkin aiheutti sen, että seuraavan elokuvan, *Powderin* (1995) ilmestymistä Walt Disney Companyn omistaman Hollywood Picturesin kautta protestoitiin näkyvästi.

Myöhempään tuotantoon lukeutuvat elokuvat *Rites of Passage* (1999), *[[Jeepers Creepers]]* (2001) ja *[[Jeepers Creepers II]]* (2003).

## Lähteet

## Aiheesta muualla
*
Chaplin

**Chaplin** on brittiläisperäinen sukunimi. Se voi viitata seuraaviin:

## Sukunimi
* Ben Chaplin (s. 1970), englantilainen näyttelijä
* Charles ”Charlie” Chaplin (1889–1977), englantilaissyntyinen elokuvantekijä, muun muassa ohjaaja ja näyttelijä
* Charles Joshua Chaplin (1825–1891), ranskalainen taidemaalari ja graafikko
* Conor Chaplin (s. 1997), englantilainen jalkapalloilija
* Edith Chaplin, *Edith Vane-Tempest-Stewart* (1878–1959), englantilainen kirjailija, kustannustoimittaja ja puutarhuri
* Geraldine Chaplin (s. 1944), yhdysvaltalainen näyttelijä, Charles Chaplinin tytär
* Oona Chaplin, o.s. *O’Neill* (1925–1991), Charles Chaplinin neljäs puoliso
* Oona Chaplin (s. 1986), espanjalainen näyttelijä, Charles Chaplinin tyttärentytär
* Saul Chaplin (1912–1997), yhdysvaltalainen säveltäjä
* Sydney Earle Chaplin (1926–2009), yhdysvaltalainen näyttelijä, Charles Chaplinin poika
* Tom Chaplin (s. 1979), brittiläisen Keane-yhtyeen laulaja

## Teoksia
* *[[Chaplin (elokuva)|Chaplin]]*, Charles Chaplinia käsittelevä Richard Attenboroughin elokuva vuodelta 1992.
* *[[Chaplin (kirja)|Chaplin]]*, Charles Chaplinia käsittelevä Peter von Baghin kirja vuodelta 2013

## Muuta
* Chaplin, Svenska Filminstitutetin vuosina 1959–1997 ilmestynyt elokuvalehti
* Chaplin-palkinto, Chaplin-elokuvalehden jakama palkinto ohjaajille, elokuvaajille ja näyttelijöille
Zhai Zhigang

**Zhai Zhigang** (; s. 10. lokakuuta 1966) on kiinalainen hävittäjälentäjä ja kiinalainen avaruuslentäjä eli taikonautti. Shenzhou 7 -avaruuslennon komentajana hän suoritti Kiinan ensimmäisen avaruuskävelyn 27. syyskuuta 2008.

Zhai syntyi Kiinan koillisosassa Longjiangin piirikunnassa Qiqiharin kaupungissa Heilongjiangin maakunnassa. Hän värväytyi Kansan vapautusarmeijan ilmavoimien ilmailuinstituuttiin ja opiskeli hävittäjälentäjäksi. Lennettyään ainoastaan tuhat tuntia hänestä tuli everstiluutnantti ja Kansan vapautusarmeijan ilmavoimien lentäjien kouluttaja. 

## Taikonauttiura
Vuonna 1996 Zhai valittiin ehdolle Kiinan avaruushallinnon avaruuslentäjäkoulutukseen. Hänet valittiin Kiinan ensimmäiseen 14 koulutettavan avaruuslentäjän ryhmään vuonna 1998. Hän oli yksi kolmesta taikonautista jotka olivat ehdolla *[[Shenzhou 5]]* -avaruuslennolle. Yang Liwei valittiin lennolle Zhai Zhigang sijoittuessa toiseksi ennen Nie Haishengia. Zhai oli yksi kuudesta *[[Shenzhou 6]]* -avaruuslennon loppukoulutukseen päässeestä. *[[Ta Kung Pao]]* sanomalehden mukaan Zhai Zhigang ja Nie Haisheng olivat johtava pari oltuaan *[[Shenzhou 5]]* avaruuslennon koulutettavien lopullisessa ryhmässä. Zhai harjoitteli koulutuksessa kuitenkin yhdessä Wu Jie:n kanssa. Fei Junlong ja Nie Haisheng osallistuivat tuolle lennolle.

17. syyskuuta 2008 Zhai valittiin yhdessä Liu Bomingin ja Jing Haipengin kanssa *[[Shenzhou 7]]*:n lopulliseen miehistöön Zhain tullessa valituksi lennon komentajaksi. 25. syyskuuta 2008 kello 16.10 Suomen aikaa heidät laukaistiin matkaan Kiinan ensimmäiselle kolmen hengen miehistön avaruuslennolle ja samalla Kiinan kolmannelle miehitetylle avaruuslennolle.

## Avaruuskävely
27. syyskuuta 2008 Zhaista tuli ensimmäinen avaruuskävelylle osallistunut taikonautti. Liu seisoi tuolloin ilmalukossa avustamassa tarvittaessa Zhaita. Zhai sai avaruuskävelyn päätökseen kello 11.58 Suomen aikaa. Avaruuskävely kesti noin varttitunnin. Zhai heilutti avaruuskävelyn aikana Kiinan lippua ja lähetti terveiset Kiinan kansalle sekä maailman ihmisille. Kiinasta tuli kolmas valtio Neuvostoliiton ja Yhdysvaltain jälkeen, joka pystyi toteuttamaan avaruuskävelyn itsenäisesti.

Zhai käytti avaruuskävelyllä kiinalaisvalmisteista Feitian ("lennä taivaalla") -avaruuspukua. Noin kolme miljoonaa euroa maksava avaruuspuku painaa 120 kg ja sen kokoaminen ja pukeminen kestää 15 tuntia. Liulla oli päällään venäläisvalmisteinen *Orlan-M* -avaruuspuku.

## Yksityiselämä
Zhain harrastuksia ovat kalligrafia, tanssi ja tekniset vempaimet. Hän on naimisissa Zhang Shujingin kanssa ja heillä on yksi poika.

## Lähteet

## Aiheesta muualla
*Zhai Zhigang Encyclopedia Astronauticassa. Mm. kuva. Viitattu 27. syyskuuta 2008. 
*Spacefacts: Zhai Zhigangin biografia, mm. kuva.
Poimijat

**Poimijat** (*Meiglyptes*) on tikkojen heimoon kuuluva lintusuku.

## Lajit
* Nokipääpoimija (*Meiglyptes tukki*)
* Raitapoimija (*Meiglyptes tristis*)
* Valkosiipipoimija (*Meiglyptes jugularis*)

## Lähteet

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006)
Mahlatikat

**Mahlatikat** (*Sphyrapicus*) on tikkojen heimoon kuuluva lintusuku.

## Mahlatikkoihin (''Sphyrapicus'') kuuluvia lajeja
* Lännenmahlatikka (*Sphyrapicus nuchalis*)
* Mahlatikka (*Sphyrapicus varius*)
* Punamahlatikka (*Sphyrapicus ruber*)
* Vuorimahlatikka (*Sphyrapicus thyroideus*)

## Lähteet

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006)
CVM

**CVM** (Complex Vertebral Malformation, monimuotoinen nikamaepämuodostuma) on holstein-rotuisilla naudoilla esiintyvä vakava geenivirhe. Se aiheuttaa homotsygoottina epämuodostumia ja sikiökuolemia. Heterotsygootit kantajat ovat oireettomia.

## Alkuperä
CVM on jäljitetty 1980-luvulla eläneeseen sonniin Carlin-M Ivanhoe Bell, jota käytettiin kahdenkymmenen vuoden ajan kansainvälisessä jalostuksessa sen periyttämän erinomaisen maitotuotoksen vuoksi. DNA-tutkimuksissa on todettu, että Carlin-M Ivanhoe Bellin isä Pennstate Ivanhoe Star kantoi sekä CVM- että BLAD-geeniä ja isänisä Osborndale Ivanhoe BLAD-geeniä mutta ei CVM-geeniä. Näin CVM:ää aiheuttava mutaatio tapahtui joko Pennstate Ivanhoe Starissa tai jossakin sen emänpuoleisessa suvussa. Myös Carlin-M Ivanhoe Bell kantoi BLAD:ia aiheuttavaa geenivirhettä. Kyseinen geeni sijaitsee eri kromosomissa kuin CVM:ää aiheuttava geeni.

CVM-oireyhtymä havaittiin tanskalaisessa holsteinkarjassa ensi kerran vuonna 1999, ja seuraavina vuosina myös Yhdysvalloissa, Isossa-Britanniassa, Alankomaissa ja Japanissa. Carlin-M Ivanhoe Bellin suosion ja suuren jälkeläismäärän seurauksena geenivirhettä tavataan kautta maailman. Vuosituhannen vaihteessa esimerkiksi Tanskassa ja Japanissa yli 30 % parhaista jalostussonneista oli sen jälkeläisiä.

CVM:n paljastava testi kehitettiin 2000-luvun vaihteessa. Vuoden 2000 lopussa sitä tehtiin ainoastaan Tanskassa; Suomeen testin lisenssi ostettiin vuonna 2001.

## Vaikutukset
CVM aiheuttaa luomista eli sikiön abortoitumista sekä erilaisia selkärangan nikamien epämuodostumia, sydämen epämuodostumia ja pientä syntymäpainoa. Sen aiheuttava geeni on resessiivinen, ja geenin suhteen heterotsygoottiset CVM-kantajat ovat oireettomia.

### Luomiset
Geeniä homotsygoottina kantavista sikiöistä jopa 80&nbsp;% abortoituu 260 vuorokauden kuluessa hedelmöityksestä. Naudan normaali kantoaika on 280 vuorokautta. Vain noin 4–5&nbsp;% CVM-sikiöistä syntyy elävinä. Syntyvät vasikat ovat kuitenkin elinkelvottomia.

### Epämuodostumat

CVM-vasikan tunnistaa normaalia lyhyemmästä kaulasta ja koukussa olevista sorkista. Muita oireyhtymään liittyviä epämuodostumia ovat muun muassa selkänikamien muotopoikkeamat tai yhteenkasvamat, selkärangan kiertyminen, vuohis- ja rannenivelten supistuneisuus ja koukkuasento sekä kylkiluiden osittainen yhteensulautuminen pareittain. Sydämessä on havaittu esimerkiksi tärkeiden verisuonien poikkeavia sijainteja.

### Tuotanto ja jalostus
Karjanpitäjälle CVM aiheuttaa monia ongelmia: geeniä kantava lehmä tiinehtyy 25&nbsp;% huonommin kuin terve, ja keskeytyneet tiineydet johtavat heikkoon maidontuotantoon. Tästä syystä geeniä kantavat eläimet joudutaan usein poistamaan karjasta.

Vuonna 2001 esikarsittiin Suomen ensimmäinen sonni-ikäluokka CVM-geenin suhteen. Tätä vanhemmista sonneista jouduttiin poistamaan CVM-kantajuuden vuoksi myös parhaita eläimiä, mikä johti rodun jalostuksen hidastumiseen. Samankaltainen ilmiö havaittiin myös muissa eurooppalaisissa maissa.

## Lähteet
Itävallan parlamenttivaalit 2006

**Itävallan parlamenttivaalit 2006** järjestettiin 1. lokakuuta 2006. Vaaleissa valittiin yhteensä 183 edustajaa. Vaaleissa oli käytössä neljän prosentin äänikynnys. Vaaleihin osallistui kaksi suurinta puoluetta SPÖ ja ÖVP. Kahden suurimman puolueen lisäksi vaaleihin osallistui Die Grüne, kansallismielinen FPÖ ja ensimmäistä kertaa parlamenttivaaleihin osallistunut uusi populistinen BZÖ. Vaaleihin osallistui myös paljon parlamentin ulkopuolisia puolueita. Suurimmaksi puolueeksi selviytyi 68:lla paikalla SPÖ. Toiseksi suurimmaksi puolueeksi tuli ÖVP saaden 66 paikkaa. Die Grüne ja FPÖ saivat molemmat 21 paikkaa. BZÖ sai sekin seitsemän paikkaa parlamenttiin ylitettyään äänikynnyksen.

## Vaalitulokset

Tulokset::

## Katso myös
*Itävallan parlamenttivaalit 2008

## Lähteet
Peñón de Alhucemas

**Peñón de Alhucemas** on saari ja yksi Espanjan territorioista (Plazas de soberanía) Marokon rannikolla. Peñón de Alhucemas on osa Islas Alhucemas -saariryhmää, johon kuuluvat myös lännempänä sijaitsevat Isla de Mar ja Isla de Tierra. Peñón de Alhucemas sijaitsee noin 300 metriä marokkolaisesta Al Hoceiman () kaupungista, 100 kilometriä länteen Melillasta ja 155 kilometriä itään Ceutasta. 

Pinta-alaa saarella on 0,015 neliökilometriä ja korkeutta 27 metriä. Saari on täyteen rakennettu. Siellä on suuri linnoitus ja lukuisia taloryhmiä. Saaren kahdella korkeimmalla kohdalla on 1500-luvulta peräisin oleva vartiotorni ja kirkko. Peñón de Alhucemasin satama sijaitsee saaren itäpuolella.

## Historia
 
Peñón de Alhucemasin, Isla de Marin ja Isla de Tierran historia ulottuu vuoteen 1559 saakka, jolloin Espanja sai lukuisia alueita Marokon rannikolta taisteltuaan ottomaanien armeijaa vastaan. Vuonna 1561 Espanja perääntyi Alhucemasin linnoituksestaan ja rakensi tornin Isla de Tierralle. Tuolloin saaret eivät olleet Espanjan miehittämiä ja vuonna 1669 marokkolaiskapinalliset aloittivat espanjalaisten rakennusten tulittamisen. Peñón de Alhucemasista tuli 28. elokuuta 1673 osa Espanjaa, ja siitä lähtien siellä on ollut pysyvä miehitys. Marokko on vaatinut saarta itselleen.

## Lähteet

## Aiheesta muualla

*Peñón de Alhucemasin historia